Hochschule Mannheim

D **Hochschuel Mannem** (dt. *Hochschule Mannheim*) isch e Fachhochschuel mit Sitz z Mannem. Si isch anne 2006 dur d Fusion vu dr *Fachhochschule Mannheim – Hochschule für Technik und Gestaltung* un dr *Fachhochschule für Sozialwesen* entstande.

## Gliderig
D Hochschuel isch in nyyn Fakultete glideret: Biotächnology, Eläktrotechnik, Gstaltig, Informatik, Informationstächnik, Maschineböu, Sozialwäse, Verfahres- un Chemytächnik un Wirtschaftsingenieurwäse. Aabote wäre 22 Bachelor-Studiegäng un 10 Master-Studiegäng.

## Gschicht
D Fachhochschuel Mannem isch anne 1898 vum Paul Wittsack grindet wore as privati, stedtisch subväntionierti Ingenieurschuel dr Fächer Maschinebäu un Eläktrotächnik. 1939 isch s vu dr Stadt ibernuu un in *Städtische Ingenieurschule Mannheim* umgnännt wore. Anne 1962 isch si vum Land Bade-Wirttebärg ibernuu un in *Staatliche Ingenieurschule Mannheim* umgnännt wore. In dr Johr druf sin allmee Fächer aabote wore, unter anderem Chemischi Tächnik, Informatik un Verfahrestächnik. Im Johr 1971 het d Ingenieurschuel dr Hochschuelstatus iberchuu un isch in *Fachhochschule für Technik Mannheim* umgnännt wore. Anne 1977 isch s Hochhuus as Gebei 10 ufgmacht wore. 1986 het d Hochschuel Mannem im Rame vun eme Bundesmodällversuech as aini vu dr eschte Fachhochschuele dr Studiegang Biotächnology kriegt.

Anne 1995 isch di bis dert stedtisch *Fachhochschule für Gestaltung* in d *Fachhochschule für Technik* as Fakultet fir Gstaltig mit dr Inschtitut *Interaktivi Medie*, *Printoriäntierti Medie*, *Zytbasierti Medie*, *Fotografy* un *Designwisseschafte* yyglideret wore. Si het ireUrspring im dr 1920 grindete private Wärchchunschtschuel ghaa. 1973 isch si vu dr Stadt Mannem ibernuu wore.

Syter 2005 drait d Hochschuel dr Name *Hochschule Mannheim*. Anne 2006 isch s zue dr Fusion mit dr *Fachhochschule für Sozialwesen Mannheim * chuu.

D Hochschuel isch 2009 as aini vu dr wenige Hochschuele ohni Promotionsrächt in d European University Association (EUA) ufgnuu wore. Des macht e besseri Zämenarbet in europäische Forschigsnetzwärch un in internationale Forschigsverbind megli

## Studieaagebot (Stand Jänner 2012)
* Fakultet fir Biotächnology
** Biologischi Chemy (Bachelor of Science)
** Biotächnology (Bachelor of Science)
** Biotechnology (Master of Science, uf Änglisch)
* Fakultet fir Eläktrotächnik
** Automatisierigstächnik / Automation Technology (Bachelor)
** Eläktro- un Informationstächnik fir s hecher Lehramt an berueflige Schuele (Ingenieurpedagogik) (Bachelor) – in Kooperation mit dr Pedagogische Hochschuel Haidelberch
** Energietächnik un erneierbari Energie / Power Engineering and Renewable Energies
** Translation Studies for Information Technologies (Bachelor) (Kooperation mit dr Universitet Haidelberch)
** Automatisierigs- un Energysischtem (Master)
** Eläktro- un Informationstächnik fir s hecher Lehramt an berueflige Schuele (Ingenieur-Pedagogik) (Bachelor, Master) (in Kooperation mit dr Pedagogische Hochschuel Haidelberch)
* Fakultet fir Gstaltig
** Kommunikationsdesign (Bachelor)
** Kommunikationsdesign (Master)
* Fakultet fir Informatik
** Informatik (Bachelor)
** Medizinischi Informatik (Bachelor) (in Kooperation mit dr Medizinische Fakultet Mannem vu dr Universitet Haidelberch)
** Unternämes- un Wirtschaftsinformatik (Bachelor)
** Informatik (Master, Schwärpinkt: Software Engineering, Medizinischi Informatik)
* Fakultet fir Informationstächnik
** Nochrichtetächnik/Eläktronik (Bachelor)
** Tächnischi Informatik (Bachelor)/ Computer Engineering
** Medizintächnik (Bachelor) / Medical Engineering (in Kooperation mit dr Medizinische Fakultet Mannem vu dr Universitet Haidelberch)
** Informationstächnik (Master)
* Fakultet fir Maschineböu
** Maschineböu / Konstruktion (Bachelor)
** Maschineböu / Produktion (Bachelor)
** Maschineböu (Master, binationale Studiegang, dt.-frz.)
** Maschineböu (Master)
* Fakultet fir Sozialwäse
** Soziali Arbet (Bachelor)
** Soziali Arbet (Master)
* Fakultet fir Verfahres- un Chemytächnik
**Verfahrestächnik (Bachelor of Science)
** Chemischi Tächnik (Bachelor of Science)
** Verfahres- un Chemytächnik (Master of Science)
** Verfahres- un Chemytächnik (dt.-frz. Master of Science, Ingénieur Diplômé en Génie Chimique, binationale Studiegang in Kooperation mit dr franzesische Grande Ecole ENSIC)
* Fakultet fir Wirtschaftsingenieurwäse
** Wirtschaftsingenieurwäse (Bachelor)
** Wirtschaftsingenieurwäse International (Bachelor)
** Wirtschaftsingenieurwäse (Master)
* Iber d Fakultete ewäg
** Mechatronik (Bachelor)

## Forschigsschwärpinkt
* Digitali Wirtschaft un Gsellschaft
* Gsund Lääbe
* Medizinisch oriäntierti Biotächnology
* Medizinischi Grättächnik
* Noohaltig Wirtschafte, Energy un Umwält
* Verfahres- un Umwälttächnik
* Regenerativi Energie
* Tribology

## Iberlick in Zahle
Stand 2018  
* Brofässer*ne: 182
* Sprochlehrchreft: 7 (zuesätzli 14 Lyt mit Lehrufdrag)
* Lyt mit Lehrufdrag: 190
* Tächnisch-wisseschaftligi Mitarbaiter*ne: 179
* Sunschtig Personal: 119
* Studänte*ne: 5300 – dodervu Fraue: 1750

## Uuslandsbezieige
* Uusduschprogramm mit dr University of Maryland, College Park, USA
* Dytsch-franzesischi Studiegäng zäme mit em Institut National Polytechnique de Lorraine z Nancy
* Partnerschafte mit iber 50 Hochschuele in 30 Länder wältwyt

## Uusgläseni Brofässer
* Thomas Friedrich (* 1959), Philosoph un Designwisseschaftler, syt 2000 Brofässer, laitet s Inschtitut fir Designwisseschaft
* Dietmar von Hoyningen-Huene (* 1943), Verfahrestächniker, ab 1972 Brofässer, 1985 bis 2007 Räkter vu dr Hochschuel
* Rainer Kilb (* 1952), syt 2003 Brofässer, 2006 bis 2013 Dekan vu dr Fakultet fir Sozialwäse
* Jürgen Rochlitz (* 1937), Chemiker, vu 1975 bis 2001 Brofässer fir Organischi Chemy
* Claus-Christian Timmermann (* 1947), Eläktrotechniker, syt 1979 Brofässer, 1985 bis 2012 Laiter vum Inschtitut fir Hochfrequänztächnik un Optischi Nochrichtetächnik

## Literatur
* Wolfram Förster: *Hundert Jahre Fachhochschule Mannheim 1898–1998*. Mannheim 1998. ISBN 3-9803632-3-6.
* Hans Willig: *Fachhochschule für Technik Mannheim: 75 Jahre Ingenieur-Ausbildung 1898–1973*. Mannheim 1973. ISBN 3-87804-021-0.
* Rainer Kilb, Richard Utz, Ralf Vandamme, Sara Pauli, Marion Keller: *erinnern, vergewissern, positionieren – 100 Jahre Ausbildung Soziale Arbeit in Mannheim*. Mannheim 2016

## Weblink

* Offiziälli Websyte vu dr Hochschuel

## Fueßnote